Môžem kombinovat amlesu neo a flektor rapid?
Amlesu neo beriem ráno na tlak a mam silnú bolesť v krížoch môže si dať flektor rapid? Ďakujem za odpoveď
Dobrý deň,
ďakujeme za Vašu otázku.
Súčasným podávaním lieku Amlessa neo a Flector rapid je prítomné riziko zníženia antihypertenzívneho účinku a negatívneho vplyvu na obličky. Toto riziko je závislé na veľkosti dávky a dĺžky podávania. Ak bol lekár predpisujúci Flector rapid informovaný o liečbe liekom Amlessa neo, zvážil prínos liečby a možné riziká z nej vyplývajúce. Uvedená kombinácia liekov je v takom prípade možná. Zároveň sa odporúča priebežné monitorovanie hodnôt krvného tlaku. V opačnom prípade je potrebné ho o danej skutočnosti dodatočne informovať.
Prajem pekný zvyšok dňa.
S pozdravom
PharmDr. Veronika Kiabová